
Annotatsiya. Maqolada zamonaviy pedagogik texnologiyalarni ta’lim jarayoniga joriy etish orqali o‘quvchilarning bilim olish faoliyatini samarali tashkil etish bo‘yicha ilmiy-uslubiy yondashuvlarni o‘z ichiga oladi. Xorijiy tillarni, xususan, fransuz tilini o‘qitishda interfaol metodlar, strategiyalar, grafik tashkilotchilar va kreativ yondashuvlarning afzalliklari yoritilgan. Shuningdek, ta’lim-tarbiya sifatini oshirishda multimedia materiallari, texnologik xaritalar va innovatsion pedagogik g‘oyalardan foydalanishning usullari bayoniga e’tibor berilgan.Maqola ta’lim jarayonida ilg‘or tajribalarni ommalashtirish va o‘qituvchilar malakasini oshirishga ko‘maklashadi.

Asosiy qism. Mashhur pedagoglar shunday deydi: “ Pedagogikada o‘quvchiga nimani emas, qanday o‘rgatilayotgani muhimroqdir”. Darhaqiqat, mohirona tarzda yetkazilgan bilim oson va to‘la o‘zlashtiriladi. Xotirada chuqur o‘rnashadi. Ilm-fan, texnika va axborot texnologiyalarning tez sur’atlarda rivojlanishi soha xodimlaridan ta’lim-tarbiya sifatini mazmunan yangi bosqichga ko‘tarishda o‘quvchilarning psixofiziologik xususiyatlarini inobatga olgan holda, innovatsion texnologiyalardan samarali foydalanishni talab etmoqda. Shu o‘rinda ta’lim-tarbiya sohasini isloh qilish, uning sifatini oshirish uchun mamlakatimizda qabul qilinayotgan qonun va farmonlarning mohiyati ham asoslidir. Ular asosida mamlakatimizda “Ta’lim- tarbiya jarayoniga zamonaviy pedagogik va axborot-kommunikatsiya texnologiyalarini joriy etish muammo va yechimlari” mavzusida ko‘plab respublika miqyosida anjumanlar, ilmiy-amaliy konferensiyalar bo‘lib o‘tdi. Shu asosda mamlakatimizda, xususan, 41 ta viloyat miqyosida, tuman (shahar) miqyosida 120 ta “Mahorot maktablari”ning faoliyati yo‘lga qo‘yilgan. Bu yerda maktab o‘quvchilari bilan birga oliy ta’lim muassasalari hamda viloyat malaka oshirish instituti, professor-o‘qituvchilari o‘rtasida hamkorlik yo‘lga qo‘yilib, ilg‘or o‘qituvchilar mahorat darslarini olib bormoqdalar. Bundan asosiy maqsad ta’lim-tarbiya sifati va samaradorligini oshirishda zamonaviy pedagogik va axborot-kommunikatsiya texnologiyalaridan foydalanishning o‘rni va rolini tadbiq etish, bu borada ilmiy-uslubiy tadqiqotlar, tajriba va yangicha yondashuvlarni to‘plash, tahlil qilish, boyitishdan iborat. Buning natijasida ta’lim-tarbiya sifati va samaradorligini oshirishda zamonaviy texnologiyalardan foydalanish borasidagi bilim va ko‘nikma, malakalarni yangilash hamda guruhlashtirish maqsadga muvofiqdir.
Galdagi vazifa - chet tili o‘qituvchilari malakasini oshirib borish bo‘yicha orttirilgan tajribani boshqa fan o‘qituvchilari uchun tadbiq etishdir. Bu vazifani yangilanib borayotgan metodistlar tarkibi va yuqori malakali o‘qituvchilarning ishtirokida amalga oshirish, fan o‘qituvchilarining belgilangan metodik qo‘llanmalaridan hududlaridagi bir yoki bir necha tayanch maktablarida tashkil etilgan seminar-treninglarga jalb etish ham ta’lim sifati rivojlanishiga hissa qo‘shadi. Ta’lim-tarbiya jarayoniga zamonaviy texnologiyalarni joriy etishni ta’limning poydevori hisoblangan boshlang‘ich ta’limdan boshlash har tomonlama maqsadga muvofiqdir. Maktabgacha va boshlang‘ich ta’lim tizimida zamonaviy pedagogik va axborot-kommunikatsiya texnologiyalaridan qo‘llashning afzalliklari:
O‘quvchilarga multimedia vositalaridan unumli foydalanish, ayniqsa, chet tili fanlarida yaxshi samara beradi,. Bunday mashg‘ulotlar ularning yosh xususiyatilariga mos kelishi ayon.
Ilg‘or zamonaviy pedagogikani qo‘llashda jahon ta’lim tizimiga nazar solish, ularning usullaridan ham samarali foydalanish maqsadga muvofiq.
Pedagogik texnologiya G‘arbda XVII asrda paydo bo‘lgan. Bu haqida quyida mashxur shaxslarning fikrlarini keltirib o‘tamiz.
“Pedagogik texnologiya – bu o‘quv loyihasini algoritmlash faoliyati”.
(A.Palgovskiy)
“Pedagogik texnologiya – algoritm faoliyatini ketma-ket amalga oshirish”.
(V.Bezpalkov)
“Pedagogik texnologiya- bu muhandislik san’ati”. (Y.Ilina)
“Pedagogik texnologiya – bu bilimlarni o‘zlashtirishning barcha jihatlari o‘z ichiga oluvchi majmualashgan jarayon”.
“Pedagogik texnologiya – bu texnologiya insoniy manbalar – o‘qitish, bilim jarayonini o‘zlashtirish jarayoni”.
Keltirib o‘tilgan fikrlarni jamlagan holda fransuz tili fani bo‘yicha ta’limning innovatsion faoliyatini amalga oshirish-o‘quvchilarning bilim olish saviyasini kengaytiradi. Buning uchun innovatsion g‘oayalarni:
1. Tahlil.
2. Loyiha.
3 O‘zlashtirish.
4. Yangiliklar kiritishlarni qo‘llash.
A)interfaol metodlar (bliss, keys stadi, so‘rov, ijodiy ish, suhbat );
B)strategiya (aqliy hujum, bumirang, zinama-zina, muz yorar, T-jadval)
D)grafik organiziylar (baliq skileti, Venn diagrammasi, klaster, insert, konsteltual jadval, “nima uchun”, “qanday”) qo‘llash afzal ekanligi tajribalarda bir necha bor yaxshi samara berishi ayon bo‘lgan.
Bundan tashqari ta’lim sifatini oshirishda kreativ yondashuv asosiy omildir. “Kreativ” so‘zi lotincha “yaratuvchi, ya’ni yangi pedagogik g‘oyalarni yaratish, mavjud pedagogik muammolarni ijobiy hal qilishga bo‘lgan tayyorligini tavsiflovchi qobilyat” degan tushunchani beradi. Pedagogik kreativlikning ikki holatini bilish kerak:
O‘qituvchilar tomonidan o‘quv fanlarini past o‘zlashtirish va zerikarli deb hisoblagan o‘quvchilarning e’tiborlarini fan asoslarini o‘rganishga jalb qilish;
O‘quvchilarga kreativ fikrlash va ijtimoiy faollik, pedagoglarni rag’batlantirishga xizmat qilgan strategiya vositalarini tavsiya etish orqali ularga foydalanish uchun imkoniyatlar yaratish.
Kreativlik shakllari:
Me’yoriy hujjatlarni bilish;
O‘quv manbalarini yaratish;
Sinovlar o‘tkazish;
Ta’lim jarayonini jonli tashkil etish;
Ilmiy maqolalar tashkil etish;
Ilmiy va metodik anjumanlarda faol ishtirok etish;
Attestatsiyalardan o‘tkazish;
O‘quvchilarning ijodkorlik qobilyatini oshirish;
Fikrlarimni xulosa qilib aytganda, barcha fanlar uchun, ayniqsa, chet tili fanlari uchun ma’lumotnomalar, multimediya materiallari, texnologik xaritalar, ish faoliyatini tashkil etishga oid filmlar, elektron darsliklar, tarqatmalar, ko‘rgazmali qurollar, sxemalar, rasmlar, chizmalar, animatsiyalar, matnlarning barchasi o‘quvchilarning xohish-istagi, talablariga mos kelishini inobatga olish lozim. Bu kelgusida ta’lim-tarbiya tizimini yanada takomillashtirishda muhim o‘rin tutishi shubhasiz.

